OpenLLM-France/wikimedia huggingface dataset:
# Parella de fet

Una parella de fet o parella estable és una unió legal entre dues persones de qualsevol sexe que viuen junts o que conviuen en un unitat domèstica anàloga a la conjugal. Una parella de fet no és el mateix que un matrimoni ni una unió civil, tot i que en alguns països com Austràlia, Nova Zelanda o als estats americans d'Oregon, Washington, Nevada i California, són equivalents al matrimoni.
Alguns ordenaments jurídics van veure la necessitat de regular la convivència entre els components de les parelles de fet per evitar el desemparament d'algun dels components de la parella en certes situacions com la mort i la malaltia entre d'altres. Des de 1998, el terme legal que s'utilitza en la legislació catalana és el d'unió estable de parella.
Al llibre 2n del Codi Civil Català es regulen els efectes del matrimoni i la nul·litat i divorci així com les parelles de fet i els efectes de la ruptura.

## Vegeu també

* Convivència

## Referències

* 1 2 «parella estable». enciclopèdia.cat (GEC). [Consulta: 5 novembre 2020].
* ↑ «Registre de parelles estables».
# Pel davant i pel darrera

Pel davant i pel darrera (títol original en anglès, Noises Off) és una obra de teatre de Michael Frayn, estrenada a Londres l'any 1982 i que va estar nominat al Premi Tony a la millor obra l'any 1984.
Es tracta d'una comèdia de teatre dins el teatre, on uns actors principiants que van a fer una gira (en la versió catalana, per Espanya) representant un vodevil però, a mesura que passen els dies i la gira comença a acabar, es veu el darrere de l'escenari i els embolics que hi ha entre tots els personatges. Ha estat traduïda a 28 idiomes i s'ha representat en 50 països diferents.
L'autor va escriure un esquetx de 8 minuts per a una gala benèfica a encàrrec d'Elisabet II del Regne Unit, i un productor que ho va veure li va donar un xec dient que es quedava l'obra sencera, de manera que Frayn va haver d'escriure ràpidament tot el text, però va conservar aquest esquetx en el segon acte.

## Versió en català

La versió catalana és una adaptació de Paco Mir, supervisada per Michael Frayn i dirigida per Alexander Herold.
L'any 1985 es va estrenar a Barcelona una versió bilingüe en català i castellà, amb Juanjo Puigcorbé, Mario Gas i Montse Guallar. El 1996 es va tornar a representar als teatres Victòria i Goya, i en conjunt aquests dos muntatges van superar els 750.000 espectadors. La versió de 2002 es va estrenar al Teatre Borràs, amb els actors Abel Folk, Mercè Comes, Rosa Andreu i Àlex Casanovas com a part del repartiment, i va ser vista per prop de 140.000 espectadors. L'any 2010 es va tornar a representar al Teatre Borràs, i era interpretada inicialment per Pep Planas, Rosa Gàmiz, Anna Barrachina, Enric Majó, Miquel Sitjar i Dafnis Balduz, entre d'altres. L'any 2018 s'estrena la cinquena temporada de l'obra al Teatre-Auditori de Sant Cugat i seguidament es trasllada al Teatre Borràs de Barcelona, és interpretada per Laia Alsina, Lloll Bertran, Agnès Busquets, Bernat Cot, Jordi Díaz, Carme Pla, Xavier Serrat, Miquel Sitjar i Lluís Villanueva. Finalment l'espectacle emprèn una gira per diversos teatres catalans, entre ells el Teatre Kursaal de Manresa.

## Referències

* 1 2 Nou muntatge de Pel davant i pel darrera, revisada pel mateix autor a La Xarxa, 15/11/2002
* 1 2 3 Torna Pel davant i pel darrera amb Àlex Casanovas (4 dies) i Jordi Díaz Arxivat 2013-12-04 a Wayback Machine. a Teatralnet, 12/12/2011
* ↑ «Cinquè assalt a la cartellera de ‘Pel davant... i pel darrera’». Diari Ara [Consulta: 3 desembre 2018].
* ↑ «Pel davant i darrera (Teatre Kursaal)». MEES. [Consulta: 3 desembre 2018].

## Enllaços externs

* Pel davant i pel darrera a Internet Broadway Database (anglès)
* Pel davant i pel darrera Arxivat 2013-12-04 a Wayback Machine. a About.com (anglès)
* Crítica de Pel davant i pel darrera Arxivat 2013-12-04 a Wayback Machine. per David Fajardo a La Finestra Digital, 15/12/2011
# All of the Girls You Loved Before

«All of the Girls You Loved Before» (lit. ‘Totes les noies que has estimat abans’) és una cançó de la cantautora estatunidenca Taylor Swift publicada el 17 de març del 2023.

## Història

La cançó es va gravar inicialment el febrer del 2019 per a incorporar-la al setè àlbum d'estudi de Taylor Swift, Lover, però més tard va desdir-se'n i va decidir no incloure-la al disc. La seva existència va mantenir-se secreta fins al març del 2020, quan el lloc web Taylor’s Inner Circle en va revelar informació a la xarxa sota el títol simple All of the Girls.
A l'inici del 2023, un àudio de baixa qualitat d'una versió de demostració de la cançó es va filtrar en línia, primer partit en clips curts i després sencer.

## Publicació

El 16 de març del 2023, la vigília de l'inici del The Eras Tour, la cantant va anunciar-ne el llançament oficial l'endemà mateix, juntament amb tres regravacions de cançons anteriors: Eyes Open, If This Was a Movie i Safe & Sound. Així doncs, el 17 de març del 2023 la cançó es va publicar a les plataformes de reproducció en línia dins de l'àlbum Lover i de l'EP promocional The More Lover Chapter.
Unes deu hores després de la publicació, va assolir el número u a la llista d'iTunes dels Estats Units.

## Rerefons

Aparentment, la cançó tracta sobre el passat romàntic de la seva parella actual, l'actor britànic Joe Alwyn, quan Swift agraeix els seus amors anteriors per fer-lo la persona que és avui.

## Referències

* ↑ «All of the Girls (Unreleased)» (en anglès canadenc). Taylor Swift Switzerland. Arxivat de l'original el 18 març 2023. [Consulta: 19 març 2023].
* ↑ MacCary, Julia. «Taylor Swift Is Dropping Four Unreleased Songs Ahead of Her Eras Tour Start» (en anglès americà). Variety, 16-03-2023. [Consulta: 19 març 2023].
* ↑ Lane, Lexi. «Taylor Swift Drops ’All Of The Girls' And More Re-Recorded New Songs» (en anglès americà). Uproxx, 17-03-2023. [Consulta: 19 març 2023].
* ↑ «Taylor Swift, fuori 4 nuove canzoni e in radio il singolo “Lavender Haze”» (en italià). imusicfun, 17-03-2023. [Consulta: 19 març 2023].
* ↑ «Top iTunes Songs In United States» (en anglès). Yourstru.ly. Arxivat de l'original el 19 març 2023. [Consulta: 19 març 2023].
* ↑ Bailey, Alyssa. «Taylor Swift's ‘All of the Girls You Loved Before’ Lyrics Seem to Address Joe Alwyn's Romantic Past». Elle, 17-03-2023. [Consulta: 17 març 2023].
# La mort d'un àngel

La mort d'un àngel (títol original: The Caveman's Valentine) és una pel·lícula estatunidenca dramàtica d'intriga de 2001 dirigida per Kasi Lemmons i basada en la novel·la homònima de 1994 escrita per George Dawes Green. Ha estat doblada al català.

## Argument

Romulus Ledbetter (Samuel L. Jackson) és un antic pare de família i pianista que pateix esquizofrènia paranoide i viu en una cova en Inwood Hill Park. Un bon dia coincidint amb Sant Valentí, descobreix el cos congelat sense vida d'un sense sostre a la seva cova.
El cas cau en mans de l'agent, i filla de Romulus: Lulu (Aunjanue Ellis), que sospita que es tracta de més que una simple mort accidental.

## Repartiment

* Samuel L. Jackson: Romulus Ledbetter
* Colm Feore: David Leppenraub
* Aunjanue Ellis: Oficial Lulu Ledbetter
* Tamara Tunie: Sheila Ledbetter
* Jay Rodan: Joey Peasley
* Ann Magnuson: Moira Leppenraub
* Anthony Michael Hall: Bob
* Sean MacMahon: Scotty Gates
* Jeff Geddis: Paul

## Rebuda

Les crítiques obtingudes van ser dispars. Des de Rotten Tomatoes van valorar la pel·lícula amb un 46 % de ràting amb un consens general de "premissa intrigant, encara que peca d'ambició." Similar puntuació va obtenir en Metacritic amb un 44 %.
"Veure a Samuel L. Jackson en aquest paper és adonar-se de nou del talent que té aquest actor, de la seva habilitat per interpretar un personatge que, en altres mans, seria impossible interpretar."
"Si algú pot vendre la idea d'un Sherlock Holmes psicòpata, aquest és Samuel L. Jackson."
"Malgrat la típica bravesa de Jackson, suposa un pas enrere en la carrera del talentós director de Eve's Bayou."

## Referències

* ↑ George Dawes Green. The Caveman's Valentine. primera. Warner Books, 1994. ISBN 9780759521742.
* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > La mort d'un àngel». [Consulta: 20 juny 2018].
* ↑ Mitchell, Elvis «FILM REVIEW; He's Homeless and Hears Voices, but He's Still a Hero» (en anglès). The New York Times.
* ↑ Ebert, Roger «The Caveman's Valentine». Chicago Sun-Times.
* ↑ O'Sullivan, Michael «The Caveman's Valentine». The Washington Post.
* ↑ Corliss, Richard «The Caveman's Valentine». Time.
# Pablo Aitor Bernal Rosique

Pablo Aitor Bernal Rosique (Alhama de Múrcia, 25 d'agost de 1986) és un ciclista espanyol, especialista en la pista. Va participar en els Jocs Olímpics de Londres en la prova de Persecució per equips on va acabar sisè.

## Palmarès

* 2004
** 3r al Campionat d'Europa júnior en Persecució per equips
* 2010
** Campió d'Espanya en Quilòmetre
** Campió d'Espanya en Persecució per equips (amb Luis León Sánchez, Eloy Teruel i Rubén Fernández)

### Resultats a la Copa del Món

* 2009-2010
** 3r a Cali, en Persecució per equips
* 2010-2011
** 3r a Cali i Manchester, en Persecució per equips

## Enllaços externs

* Pàgina del COE
* Fitxa a sitiodeciclismo.net Arxivat 2014-05-06 a Wayback Machine.
* Fitxa a cyclebase.nl
* Fitxa a museociclismo.it
# 352
## Esdeveniments

* 17 de maig, Roma: Liberi I esdevé papa, succeint al difunt Juli I.
* Ticinum, Itàlia romana: Prop del riu Ticino té lloc la batalla entre els emperadors Magnenci i Constanci II, de la que el primer en sortirà definitivament derrotat.
* Germània: Els alamans i els francs derroten l'exèrcit romà, prenen quaranta ciutats i s'instal·len entre el Mosel·la i el Rin.
* Armènia: Els perses conquereixen el país.
* Xina: Els mujong s'apoderen de l'Hopei.

## Necrològiques

* 12 d'abril, Roma: Juli I, papa.
# 368
## Esdeveniments

* 10 d'octubre -Nicea (Bitínia): La ciutat és assolada per un terratrèmol.
* Trèveris (Gàl·lia): L'emperador romà Valentinià I llança una campanya força profitosa contra els alamans.
* Marcianòpolis (Mèsia): L'emperador romà Valent dirigeix la guerra contra els gots d'Atanaric amb escassos resultats.
* Armènia: Els perses sassànides ocupen el país i deposen el rei Arshak II.
* Ibèria (Geòrgia): Els perses sassànides ocupen el país i deposen el rei Saurmag II.

## Necrològiques

* Poitiers (Gàl·lia): Sant Hilari, bisbe de la ciutat, doctor de l'Església.
* Armènia: Arshak II d'Armènia, rei.
* Arianzum (Capadòcia): Sant Cesari de Nazianz, metge.
# 39

    Aquesta pàgina és per a l'any. Per al nombre, vegeu trenta-nou.

## Esdeveniments
### Resta del món

* Domici Afer i Calígula són cònsols.
* Herodes I Agripa, rei de Judea, acusa a Herodes Antipas de conspiració contra Calígula. Antipas és exiliat Agripa i rep el seu territori.
* Calígula ordena una estàtua de si mateix al Temple de Jerusalem.
* Les germanes Trung resisteixen a la Xina davant les influències del Vietnam.

## Naixements
### Resta del món

* 3 de novembre, Còrdova: Marc Anneu Lucà, poeta romà.
* 30 de desembre: Tit Flavi Sabí Vespasià, Emperador romà (79-81).

## Necrològiques
### Resta del món

* Sèneca el Vell, retòric cordovès.

## Referències

* ↑ Josephus, Antiquities of the Jews 18.247–252; Bruce, F. F. «Herod Antipas, Tetrarch of Galilee and Peraea» (PDF). Annual of Leeds University Oriental Society, 5, 1963/1965, pàg. 6–23, p. 21. Arxivat de l'original el 2017-11-20 [Consulta: 21 octubre 2007].
* ↑ «Titus» (en anglès). Ancient History. [Consulta: 11 desembre 2020].
# 394
## Esdeveniments

* 6 de setembre - Eslovènia: L'emperador Teodosi I el Gran planta batalla prop del riu Frigidus a l'exèrcit d'Eugeni, amb el resultat de l'execució d'aquest darrer i la reunificació de l'Imperi Romà.
* Constantinoble: Se celebra un segon concili general a la ciutat.
* Olímpia (Grècia): L'estàtua de Zeus de Fídies, una de les set meravelles del món, amb més de vuit-cents anys d'existència, és traslladada a Constantinoble.
* Mopsuèstia (Cilícia): Teodor és nomenat bisbe de la ciutat.
* Files (Egipte): Última escriptura coneguda en jeroglífic egipci.

## Necrològiques

* 6 de setembre, Eslovènia: Eugeni, emperador romà, executat.
* Nissa, província romana d'Àsia: Gregori de Nissa, bisbe i pare de l'Església.
* Cesarea de Palestina: Gelasi II, bisbe de la ciutat.
* Dacora, província romana d'Àsia: Eunomi, bisbe arrià grec fundador dels eunomians.
# 42 aC
## Esdeveniments
### Imperi Romà

* Lèpid el triumvir i Lucius Munatius Plancus són cònsols.
* 1 de gener: Juli Cèsar, mort dos anys abans, és deïficat pel senat romà.
* 3 d'octubre: Primera batalla a les Filipos, Marc Antoni i Octavi entren a una batalla contra els assassins Brutus i Gai Cassi Longí.
* 23 d'octubre: Segona batalla a les Filipos, l'exèrcit de Brutus és derrotat pel de Marc Antoni i Octavi.

## Naixements

* 16 de novembre: el cèsar Tiberi.

## Necrològiques

* 3 de novembre: Gai Cassi Longí, assassí de Juli Cèsar (suïcidi).
* 23 d'octubre: Brutus, protector i assassí de Cèsar (suïcidi).
* Posterior al 23 d'octubre: Pòrcia Cató, esposa de Brutus. (suïcidi) (data aproximada).
* Gai Antoni el Jove, germà de Marc Antoni.
# 463
## Esdeveniments

* Orleans, Gàl·lia: En l'enfrontament entre les tropes de Teodoric II (rei dels visigots) i els gal·loromans d'Egidi, mor el germà del primer, Frederic, associat al tron.
* Burgúndia: Amb la mort de Gondioc, el seu germà Khilperic I, que ja era associat al tron, esdevé rei.
* Regne Franc: Khilderic I recupera el poder al país, eclipsant Egidi.
* Tràcia: El dux Basilisc acaba amb victòria la seva campanya contra els búlgars.

## Necrològiques

* 10 de juny, Tunis, Àfrica: Santa Oliva de Palerm, màrtir.
* Orleans, Gàl·lia: Frederic el visigot, associat al tron de Tolosa amb el seu germà Teodoric II (rei dels visigots), en batalla.
* Burgúndia: Gondioc, rei.
# 678
## Esdeveniments

* 27 de juny, Roma: Agató I és escollit per a succeir com a papa el difunt Donus I.
* Pamfília, Àsia Menor: Davant de les seves costes, les naus romanes d'Orient infligeixen una severa derrota a les àrabs en la batalla de Sil·lèon.
* Ravenna, Exarcat de Ravenna: Teodor II substitueix Gregori com a exarca.

## Necrològiques

* 11 d'abril, Roma: Donus I, papa.
* Medina, Califat Omeia: Àïxa bint Abi-Bakr, tercera esposa del profeta Mahoma.
* Normandia, Nèustria: Erembert de Tolosa, bisbe.
* Ciutat d'Autun, Austràsia: Leodegari, bisbe, màrtir.
# 958
## Esdeveniments

* Primera menció en literatura del Bosc de Sherwood (futura ambientació de les aventures de Robin Hood)

## Naixements

* Basili II, emperador romà d'Orient
* Al-Xerif al-Taliq, poeta andalusí, rebesnet del califa Abd-ar-Rahman III

## Necrològiques

* Gorm el Vell, rei de Dinamarca
# Abadal

«Abadal» té aquests significats:
* F.S. Abadal i Cia, marca comercial de Francesc Serramalera i Abadal
* Abadal (abat), jurisdicció religiosa
* Taller d'impressors Abadal
* Pere Abadal i Morató, (Moià, Barcelona, c. 1630-1684)
* Pere Josep Abadal, fill de l'anterior
* Joan Abadal i Casalius, segle XIX
* Joaquim Abadal i Calderó
* Abadal d'Avinyó
* Ramon d'Abadal i Calderó
# Agarak

«Agarak» té aquests significats:
* Agarak (Aragatsotn), ciutat a la província d'Aragatsotn a Armènia
* Agarak (Lorí), ciutat a la província de Lorí a Armènia
* Agarak (Siunik), ciutat a la part sud a la província de Siunik a Armènia
* Agarak (vila de Siunik), vila a la part oriental a la província de Siunik a Armènia
* Agarak o Agarakavan, vila a la part central a la província d'Aragatsotn a Armènia
# Alexandria (desambiguació)

«Alexandria» té aquests significats:
* Alexandria a Egipte Vegeu també: Biblioteca d'Alexandria, República d'Alexandria, Església Ortodoxa d'Alexandria, i Far d'Alexandria
* Alexandria d'Aracòsia a l'Iran, moderna Kandahar
* Alexandria d'Aria o Alexandria Àrion, avui Herat a l'Afganistan
* Alexandria d'Oxiana o Alexandria de Bactriana a l'Afganistan, després Balkh
* Alexandria de Carmània (avui Kirman o Kerman) a l'Iran, inicialment l'àrab Walashdjird
* Alexandria de Cilícia o Alexandria d'Issos, avui İskenderun a Turquia)
* Alexandria de Gedròsia, moderna Sonmiani
* Alexandria de Macarena, al Makran a la vora del riu Mashkil
* Alexandria de l'Indus al Pakistan (Bucefàlia o Alexcandria Boukephalos), prop de la moderna Jalalpur al nord del Panjab
* Alexandria Opiana, a la riba est de l'Indus
* Alexandria Acesines, a la riba de l'Acesines (modern Chenab) prop de la confluència amb l'Indus
* Alexandria Latmos a Cària, després Alinda
* Alexandria de Margiana, regió actual de Merv
* Alexandria Paropamisos o Alexandria del Caucas, a l'Afganistan (prop de Bagram)
* Alexandria de Pàrtia, a l'Iran
* Alexandria Proftàsia o Alexandria de Drangiana, a la Drangiana, a l'Iran
* Alexandria d'Oxiana o de Sogdiana (Alexandria de l'Oxus) a l'Afganistan, després Djayhun
* Alexandria de Susiana o Alexandria del Tigris (ad Tigrim), després Karun
* Alexandria Troas (Antigònia de Troade) a Turquia, moderna Eski-Stanbul
* Alexandria Ultima, Alexandria d'Escítia, Alexandria Escate o Alexandria Escate, al Tadjikistan, moderna Khodjend o Kokand
* Alexandria d'Assíria, esmentada només per Plini el Vell
* Alexandria de Xipre
* Alexandria de Tràcia
* Alexandria del Quersonès (al golf de Saros, antic Melas sinus, al nord del Quersonès)
* Alexandria d'Armènia
* Alexandrúpoli, Grècia
* Aleksandro-Nevskaya, Rússia
* Oleksandriia, Ucraïna
* Alexandroskena, a 16 km al sud de Tir, anomenada en honor d'Alexandre el Gran
* Alexandrium, fortalesa jueva al sud-est de Nablús, construïda per Alexandre Janeu (102-76)
* Alexandròpolis, diversos llocs
* Alexandri Portus, moderna Karachi
* Alexandria (Territori del Nord) (Austràlia)
* Alexandria (Nova Gal·les del Sud) (Austràlia)
* Alexandria (Colúmbia Britànica) Canadà (total 5 viles amb el mateix nom)
* Alexandria (Ontario) (Canadà)
* Point Alexandria, Ontario (Canadà)
* Alexandria (Grècia) (prefectura d'Imathia)
* Alexandria (Jamaica)
* Alexandria (Romania)
* Alexandria (Eastern Cape) (Sud-àfrica)
* Alexandria (Escòcia)
* Alexandria (Alabama) (EUA)
* Alexandria (Indiana) (EUA)
* Alexandria (Kentucky) (EUA)
* Alexandria (Louisiana) (EUA)
* Alexandria (Missouri) (EUA)
* Alexandria (Minnesota) (EUA)
* Alexandria (Nebraska) (EUA)
* Alexandria (Nou Hampshire) (EUA)
* Alexandria (Nova York) (EUA)
* Alexandria Bay, Nova York (EUA)
* Alexandria (Ohio) (EUA)
* Alexandria (Pennsilvània) (EUA)
* Alexandria (Dakota del Sud) (EUA)
* Alexandria (Tennessee) (EUA)
* Alexandria (Virgínia) (EUA)
* West Alexandria, a Ohio (EUA)
# Premi Sant Miquel d'Engolasters

El Premi Sant Miquel d'Engolasters és un premi d'assaig literari atorgat annualment pel Cercle de les Arts i de les Lletres de les Valls d'Andorra. El premi va ser dotat per Joan Escaler i Calva, i a més d'una dotació en metàl·lic, preveu la publicació per Pagès Editors.

## Premiats

* 1986: Ferran Palau i Martí, Bretanya
* 1994: Ferran Palau i Martí, Alsàcia
* 1995: Caterina Guerrero, Casa Margarit. Narració biogràfica
* 1997: Narcís Garolera i Carbonell
* 2001: Antoni Morell i Mora, Andorranes i Andorrans
* 2007: Jordi Julià, Dietari de lectures. Literatura i postmodernitat (2005-2007)
* 2010: Pere Ballart La veu cantant
* 2011: Jordi Marrugat i Domènech, Escriure la vida i la mort. Funció i sentit de l'alquímia poètica en el món actual
* 2013: Francesc Navarro Martinez, Apunts sobre la llengua catalana a la Restauració
* 2014: Josep Maria Sala-Valldaura, La poesia catalana i el silenci: tot dient el que calla
* 2015: Xavier Marzal Domènech, NATURA és l'hexagrama del sagrat
* 2016: Josep Francesc Delgado Mercader, Michael Ende: Antroposofia cosmogònica
* 2017: Raimon Díaz, Sobrepassar els límits / desafiar la gravetat / com va néixer el Mirador del Roc de Quer
* 2018: Carlos Sánchez: Èpica i història, l'Andorra d'Isabelle Sandy
* 2019: Raimon Quintana i Miró: L'Estranger

## Referències

* ↑ «Premi Sant Miquel d'Engolasters». Cercle de les Arts i de les Lletres. Arxivat de l'original el 2016-03-04. [Consulta: 28 novembre 2015].
* ↑ Gràcia, Jordi «Llegir sense ànsia» (pdf). el País, 12-03-2009.
* ↑ «Albert Hernàndez guanya el premi Fiter i Rossell de novel·la a la Nit Literària d'Andorra». Vilaweb, 21-11-2013.
* ↑ https://cercleandorra.wordpress.com/2014/11/07/premis-xxxvii-nit-literaria/#more-206
* ↑ http://bloc.cercleartsilletres.net/wordpress/palmares-nit-2015 Arxivat 2018-10-28 a Wayback Machine.
* ↑ http://bloc.cercleartsilletres.net/wordpress/palmares-nit-2016 Arxivat 2018-10-28 a Wayback Machine.
* ↑ http://bloc.cercleartsilletres.net/wordpress/palmares-nit-2017 Arxivat 2018-10-28 a Wayback Machine.
* ↑ «Assaig J. Escale 2019», 16-11-2019. Arxivat de l'original el 2020-08-11. [Consulta: 20 gener 2020].
# Abracadabra (pel·lícula)

Abracadabra és una pel·lícula de comèdia escrita i dirigida per Pablo Berger i protagonitzada per Maribel Verdú, Antonio de la Torre Martín i José Mota.

## Argument

Carmen és una mestressa de casa del barri madrileny de Carabanchel, on viu juntament amb el seu marit Carlos, un obrer de la construcció i la seva filla Toñi. Arran de l'espectacle d'hipnosi que resalitza el seu cosí Pepe en un casament, a què el Carlos es presenta com a voluntari, la Carmen descobreix que el seu marit sembla estar posseït per un esperit maligne. És llavors quan comença una terrorífica i esbojarrada investigació per tal d'intentar recuperar-lo.

## Repartiment

| Personatge | Actor |
| Carmen | Maribel Verdú |
| Carlos | Antonio de la Torre Martín |
| Pepe | José Mota |
| Toñi | Priscilla Delgado |
| Dr. Fumetti | Josep Maria Pou |
| Tito | Quim Gutiérrez |
| Mariano | Saturnino García |
| Agustín | Javivi |
| Pedro Luis | Julián Villagrán |
| Taxista | Ramón Barea |

## Recepció
### Crítica

Abracadabra compta amb crítiques ambivalents per part dels experts i el públic, que l'arriba a qualificar com "una mescla de gèneres que de vegades resulta hipnòtica i altres vegades simplement fallida" D'altra banda, el diari digital El Confidencial la va qualificar com "una de les pel·lícules més sorprenents i mutants de la temporada". A més, compta amb l'aprovació del lloc web FilmAffinity amb més de 50 ressenyes, amb una nota de 5,9.

### Taquilla

La pel·lícula es va estrenar durant l'estiu de 2017, arribant a recaudar 1,3 milions d'euros en les primeres tres setmanes.

## Referències

* ↑ Ocio, Guia del. «Abracadabra» (en espanyol europeu). Arxivat de l'original el 2017-10-22. [Consulta: 7 octubre 2017].
* ↑ «'Verano 1993', 'Abracadabra' y '1898. Los últimos de Filipinas', precandidatas españolas a los Oscar 2018» (en castellà). [Consulta: 7 octubre 2017].
* ↑ «Críticas de Abracadabra (2017) - FilmAffinity» (en castellà). [Consulta: 7 octubre 2017].
* ↑ «Taquilla de la película Abracadabra». SensaCine. [Consulta: 7 octubre 2017].

## Enllaços externs

* Tràiler oficial en HD
# QTS-11

La QTS-11,es una arma de diverses utilitats, basada en el llança granades americà XM29, tant en el seu disseny com en la seva utilitat. Consisteix en dos armes diferents unides:
* Un fusell d'assalt, que dispara munició de 5,8×42mm, en la part inferior de l'arma.
* Un llança granades antiaeri, que dispara munició de 200mm, situat en la part superior de l'arma, el qual incorpora diversos tipus de mires.